# ПРАТЕНИЧКО ПРАШАЊЕ

Од пратеникот Даут Реџепи, поставено на

73-та седница на Собранието на Република Македонија,

одржана на 24 септември 2009 година

Пратеничкото прашање гласи:

Прашањето се однесува за спортските сали во Слупчане, Сарај, Жеровјане и Порој, конкретно во Порој. При поставување на едно слично прашање пред 4-5 месеци ми беше ветено дека на крајот на месец јуни сите спортски сали ќе бидат готови и ќе бидат употребливи. Тогаш можеби претерав, се изразив дека се прави етничка дискриминација, а колку што се сеќавам, тогаш министерот за транспорт и врски ме убеди дека нема да се прави никаква етничка дискриминација, туку само се работи за стратешко планирање, се работи за прашање кое што е проектирано на овој начин и дека, ќе повторам, кон крајот на јуни истите сали ќе бидат готови. Ви гарантирам и ве повикувам да се уверите и самите во ова што го кажувам дека овие сали воопшто не се завршени, кај две нешто до половина е завршено, додека две се само до темелот оставени. Сега сум принуден да повторам тоа што го кажав и тогаш дека навистина се прави етничка дискриминација, се прави дискриминација при нереализирање на овие објекти во албанските населени места. Ова сфатете го како сакате, тоа е во форма на прашање што ќе се случи понатму, затоа што јас веќе не се надевам, затоа што старата југословенска политика го има на лошо око тој регион, поаѓајќи токму од ова село, селото што го истакнав. Меѓутоа сакам да ви кажам дека овој регион навистина антикомунистички и антијугословенски регион, меѓутоа навистина бил и фактор за стабилизација и фактор за стабилност. Знае да се соживее, знае да цени, знае да работи или бара да работи и мислам дека со потта и нивниот придонес тие се равиваат во таа форма во која што се развиени, значи на чесен начин, меѓутоа, во повеќето случаи без подршка и помош од државните механизми.

Прашањето го упатувам до министерот за транспорт и врски.